Čo ti je? Máš FOMO? Práve som sa tú skratku naučila,
lebo Honeybee ma núti sledovať reláciu Veľkolepé FOMO pohromy.
Nemám FOMO, drahá teta Dirt.
Som len smutná.
Žiaľ, môj vzťah s Hustým Mikeom sa skončil.
Chodila si s Hustým Mikeom? Prečo som to nevedel? Je fakt hustý.
Rozišiel sa s tebou hustým spôsobom? Napríklad na skejtborde?
Nedal mi kopačky, jasné?
Bolo to vzájomné a priateľské rozhodnutie.
Tak prečo nariekaš, Teen Dream?
Lebo je smutné,
keď to dvom rovnako hustým ľuďom nefunguje.
Takže preto dnes na VidVoku nevyšla nová epizóda Judy vo švungu?
Áno. Skončila som s tým.
Vďaka, že v tejto ťažkej chvíli rešpektujete moje súkromie.
Vieš čo? Podľa mňa je dobré, že si taká nešťastná.
Vlastne som z toho nadšená.
Naozaj?
Áno. Keď boli moje kamošky vo Fresne smutné,
zorganizovala som dámsku jazdu.
Tvoj brat ti potvrdí, že mi fakt chýbajú.
Áno. Takmer každú noc si zo spánku spieva
celý album Renaissance od Beyoncé.
Rozveselím ťa, dievča. Dámska jazda je liek na každý problém.
Aj na veľmi tvrdošijnú pleseň na nohách? Len sa pýtam.
Rozhodne. Ale ty nie si pozvaný.
Judy, len si jedz. Ak súhlasíš, dvakrát žmurkni.
- Žmurk. Žmurk. - Úžasné.
Ver mi, Judy. Za tie roky som zorganizovala stovky dámskych jázd.
Stovky?
Máš pravdu. Budú to skôr tisícky.
Kamoška Veronica raz mala krivú ofinu
a prisahám, že ku koncu večera bola úplne rovná.
A jednu som usporiadala pre Caroline, keď jej výplne pier stvrdli do zobáka.
Tvoje kamošky by fakt nemali chodiť do salóna.
- Teta Dirt, pridáš sa? - Nie, keď som bola mladá,
dámska jazda bolo stretnutie v Heterosexuálnom dvoriacom spolku,
kde nám muži hodnotili obvod bokov.
Na mojej dámskej jazde je zakázané baviť sa o mužoch.
Zaujíma nás len alkohol, tanec
a pizza s extra syrom z Domino's.
- Tak potom pôjdem. - Skvelé. Odchod je o ôsmej.
To je už o 13 hodín. Idem sa pripraviť.
Príprava ti trvá 13 hodín?
Áno, musím zo šatníka vybrať každý kus oblečenia,
hodiť ho na zem, uvedomiť si, že si nemám čo obliecť,
a ísť nakupovať.
Judy, pôjdeš so mnou?
Okej. Vyberiem ti nejaké veľmi nepohodlné vysoké opätky,
ktoré si v polovici večera vyzuješ.
Ak majú dámy na večer program, myslíte na to, na čo ja, páni?
Že nám budú hrozne chýbať?
Že taco je vlastne len typ sendviča?
Mal som na mysli pánsku jazdu.
Som za. Pripravím si zbrane a znovu si prečítam Umenie vojny.
Skôr si len objednáme pizzu a pozrieme akčný film.
Bude to veľmi akčné.
Rivalita, hnev, pästné súboje, drsný návrat k prírode.
A urobme si dipy.
Pánska jazda, pánska jazda!
Priprav sa, Judy. Keď skončíme, budeš obnovená na duchu
a na rozchod s tým hustým týpkom si ani nespomenieš.
Odpočívaj v pokoji, Somár Mike.
Už sa neviem dočkať.
Pekne po poriadku. Otvorme strechu
a bezstarostne mávajme rukami vo vzduchu.
Ďalšia zastávka: Dance Cliff, diskotéka pre všetkých v Death Cliffe.
Ten podnik s tým veľkým útesom uprostred parketu?
Áno. Majú tam veľa zranení, ale je to vzrušujúce.
Prepáčte, že meškáme.
Kupovali sme dokonalé občerstvenie na pánsku jazdu.
Žiadna pánska jazda sa nezaobíde bez minipíz.
Áno.
A Moon ma veľmi premyslene prinútil vziať ho do poslednej videopožičovne
vo Whippletone po dva skvelé akčné filmy na blu-rayi.
Pre chalanov všetko.
Prečo je Moon tak oblečený?
Mám lepšiu otázku, Jerry: Prečo tak nie ste oblečení vy?
Ako to, že som sa pripravil len ja?
Moon, dnes budeme mať len príjemný večer
v spoločnosti rovnako zmýšľajúcich pánov.
Oci, netrep.
Plánuj si príjemný večer,
ale keď sa v jednej miestnosti zíde toľkoto chalanov,
vždy to skončí ostrou vojnou.
Možno to tak bolo v stredoveku, Moon,
ale teraz sme v skazenom novoveku.
Aký film si pozrieme?
Pád Bieleho domu alebo Útok na Biely dom?
- Pád Bieleho domu. - Útok na Biely dom.
- Zabijem ťa. - Len cez moju mŕtvolu.
Ste v pohode?
Nie. S Cheesecakeom sme sa v živote pohádali len o tom,
ktorý z tých filmov je lepší.
Rivalita? Zaujímavé.
Keď som tie filmy osobne vyberal, nemal som o tom ani potuchy.
Moon, čo si to urobil?
- Žartuješ? - To je šialené.
- Netušíš, do čoho sa… - A je to tu.
ZATVORENÉ
Pár ľudí sa utopilo v hmle z parostroja
a už sa tu nikto nemôže zabaviť?
Vďaka, oddelenie hygieny.
To nič, Honeybee. Môžeme ísť domov.
Nie, nie. Dámska jazda sa mi vždy vydarila
a dnes to nebude inak.
Nie na tvojej prvej.
Už viem. Pôjdeme do salónu krásy
na spontánnu premenu.
Na rozchod nie je nič lepšie ako dokonalá očná linka.
Iste. Mám od nich kupón na brazílsku fajku zadarmo.
Asi si mala na mysli fúkanú, ale iste.
Čo, dopekla, je… Nie, nie!
- Vystupuje z auta. - Panebože.
Nie! Moja krásna nádrž. Môj domov.
Čo ste to urobili? Vytečie všetka trblietavá voda.
Prečo tu jazdíte s obrovskou nádržou plnou trblietavej vody?
Upokojím sa, aby som vám to vysvetlil.
Volám sa Miami. Som profesionálny erotický vodný muž.
Dám vám vizitku?
Ak si ju priložíte k uchu, budete počuť oceán.
Vďaka?
- Mrzí ma tá nehoda. - Veď by aj mala.
Dnes večer som mal mať dve vystúpenia za sebou
a nasucho to ide ťažko.
Mám zaplavené auto. Odveziete ma?
Ani náhodou, pán Tuniak.
Dirt! Prepáčte, pane. Malý moment. Poradím sa s dievčatami.
Iste. Kým sa rozhodnete, ako mi to vynahradiť,
precvičím si svoj spev sirén.
Čo to má byť? Sme azda vo filme Podoba vody? Nepoviem to Wolfovi.
Nie, ale podľa mňa je kľúčom k našej dnešnej dámskej jazde.
Naozaj? Ako?
Kamkoľvek ten chlap ide, bude tam párty
a presne to Judy potrebuje.
Iste, ale vlastne by som chcela…
Nečakaný zvrat neuškodí.
Raz sme kamošku Jessicu mali vziať do klubu na koncert UB40,
ale pomýlili sme si deň a bol tam thrashmetalový večer.
Ale nakoniec sa tam zoznámila so svojím mužom Thorgom.
Práve sa im narodil syn Anarchin.
Radšej by som sa s vami o Hustom Mikeovi porozprávala…
Judy, čo som ti vravela?
Keď naňho budeš myslieť, budeš mať depku.
Musíš Honeybee veriť, jasné?
Tento rybí muž je presne to, čo potrebujeme.
Okej, ty si šéfka.
Fajn, poďme na to.
Ale ak sa ukáže, že je ozajstný morský živočích, odovzdám ho vláde na pitvu.
Vodný muž, vodný muž.
Zdravíme, pán vodný muž.
Práve sme šli za zábavou mimo mesta.
- Takže vás odvezieme. - Skvelé.
Ak zmeškám vystúpenie, budem v kaši a nedostanem svojich 14 %.
- Prepáčte, budete v kaši kvôli… - Mojej morskej víle Ethel,
ktorá si berie 86 % z môjho honoráru zmyselných tancov a je dosť náladová.
Násilná, nenásytná čertica.
Zaujímavé. Je pani Ethel vydatá?
Nie, ale mám podozrenie, že zabila dvoch manželov.
Páči sa mi čoraz viac.
Napíšem dodávateľovi, nech príde po nádrž skôr, než sa to dozvie Ethel.
Keď som ju rozbil naposledy, zlomila mi všetky prsty.
Dofrasa.
Ako ospravedlnenie som jej kúpil kopec piškót.
Mám pocit, že ste očakávali reakciu.
Mám pocit, že sa vám to páčilo.
Už je na ceste.
Fajn, vypadnime odtiaľto a vráťme sa k nášmu plánu.
Počkajte, kým sa to dozvedia baby z Fresna.
Toto je lepšie, ako keď sme maskota z Mekáča
odviezli do Olive Garden a náhodou čakali, kým to tam vykradol.
Tak prečo ste sa vybrali mimo mesta?
Ideme na tradičnú babskú jazdu ako rozveselenie po rozchode.
Klasika. Ktorá dostala kopačky?
Ja.
- Jeden týpek… - Ktorého netreba menovať.
- Je pre nás mŕtvy. - Možno bude ozaj mŕtvy.
Uvidíme, ako sa to vyvinie.
Čo? Šibe ti?
Pád Bieleho domu je oveľa lepšia „Smrtonosná pasca s prezidentom“.
Jediné, čo zažilo pád, je moja úcta k tebe.
Útok na Biely dom je bezpochyby najlepší.
Nechápem, ako sa niekomu môže viac páčiť Pád.
Gerard Butler? Nech sa strčí.
Ham, ľúbim ťa, ale si fakt psychopat a neviem, či by sme ešte mali byť spolu.
Jerry, nepovedz, že máš radšej Útok na Biely dom.
Už som prišiel o jedného brata.
Presne tak.
Vidíte, ako sa tvárim? Ako pri útoku na Biely dom.
Môj Biely dom nikdy nespadne.
Henry, na čej strane si?
Sú v tých filmoch mimoni alebo nahota?
Channing sa v istom bode vyzlečie do tielka, ak sa to počíta.
A ja si vyberiem túto stranu, lebo je bližšie.
Si nechutný, Delmer. Všetci ste nechutní.
Cheesecake, Channinga Tatuma by som si pokojne vzal za muža.
Vieš o tom. Riešili sme to.
Ale Útok na Biely dom Pádu Bieleho domu nesiaha ani po členky.
Preberme fakty.
Tatumov John Cale v Útoku na Biely dom je oveľa hrdinskejší
ako Butlerov Mike Banning v Páde Bieleho domu.
Cale je príslušník kapitolskej polície,
kým Gerard Butler je len tajný agent.
Má v náplni práce položiť za prezidenta aj život.
Tatumov John Cale nemá takú povinnosť,
no napriek tomu to sám urobí.
Ja ti sám niečo urobím, Ham.
Páni, neznížime sa na pästné súboje.
Chalani, ocko má pravdu.
Viem, že to ja môžem za tento chaos, ale už z toho nemám dobrý pocit.
Takíto nie sme.
Páni. Vážim si, že to hovoríš, Moon. Súhlasím.
Môžeme si pozrieť oba filmy. Jedna skupina bude v dome pre hostí.
Na tej malej telke?
Wolf, je to mierové riešenie.
Dobre. Poďme, chalani.
Na. Môžete si tam ohriať všetky minipizze.
- Na zmierenie. - Vďaka, Moon.
Páni. Je to ťažké. To asi kvôli tomu syru.
Tak vidíte. Priateľská pánska jazda môže pokračovať.
Čaute. Uvidíme sa v pekle.
DOMOV DÔCHODCOV
- Tu máte prvé vystúpenie? - Áno.
To, že ste takmer mŕtve, neznamená, že nemáte chuť na erotiku.
Všetci nadržanci idú do neba.
Snáď nebudú hýriť, lebo nemám nádrž.
Jedna z nich po mne raz hodila barlu, lebo som s ňou nešiel do izby.
Vystúpiť na párty na pódiu je overený spôsob, ako sa dostať späť do formy.
Môžeme tancovať za vami, nech to má šmrnc.
- Pokojne. - A Judy je rodená umelkyňa.
Na VidVoku má vlastnú tolkšou.
Mala. Rozhodla som sa ju ukončiť.
Zatancujte si, ak chcete. Ja nemám chuť.
Judy Tobinová odmietla šancu byť stredobodom pozornosti?
- To nie si ty. - Ja to urobím.
A ak si mám dať dole top, len mi dajte znamenie.
Slečna Dirt, hudbu, prosím.
Keď príde príliv Piesok zmokne rád
Áno!
Vezmem ťa na cestu Čo ostane ti v spomienkach
Ukáž mi tie plutvy, zlý chlapec!
Som kráľ morí
Tanec ma nezmorí
Napoly muž, napoly ryba
No tak.
Som Miami, nič mi nechýba
Čau, Babs.
Gloria, máš nové zuby?
Zbožňujem pre vás vystupovať.
Ajaj.
Judy, čo sa deje?
Môj tanec ľudí niekedy veľmi dojme.
Uzdraví sa, ale už nikdy nebude ako predtým.
Nejde o to.
Ale bol to dobrý tanec.
Ide o Hustého Mikea.
Vidieť vás na pódiu mi ho pripomenulo.
Viem, že na dámskej jazde sa nemá hovoriť o chlapoch,
ale čo ak musím?
Dofrasa, Judy.
Chcela som tvoje problémy vyriešiť po svojom
a vôbec som ťa nepočúvala.
Hovor, zlatko. Sme tu. Prečo ste sa rozišli?
Povedal ti, že máš nohy nesúmerné k telu?
Počkať, čo?
Veď nemáš.
Myslela som si, že som jeho ozajstná frajerka,
ale bola som jeho tajná frajerka.
- Ach, nie. - Ach, áno.
Lebo sa za mňa hanbil.
Hanbil sa? Je mi jedno, ako sa volá. To nie je husté.
Za čo sa hanbil?
Asi za mňa vo všeobecnosti,
ale hlavne za moju vidvokovú šou.
Preto som vymazala všetky staré epizódy Judy vo švungu
a zriekla sa života umelkyne.
Už dlho som nezmlátila žiadneho tínedžera,
ale snáď som to nezabudla.
Takže ten Hlúpy Mike sa s tebou rozišiel kvôli nejakej šou?
Nie je to nejaká šou.
Bola to moja šou na VidVoku a volala sa Judy vo švungu.
Dirt!
A bola to živá denná tolkšou, kde som spovedala spolužiakov
a občas zaspievala či zatancovala.
Ale už je to jedno, lebo je koniec.
Končí aj moja sľubná kariéra moderátorky.
Kima totiž sedí za Mikeom na občianskej a počula,
ako svojmu kamošovi Jaceovi povedal, že moja šou je trápna.
Preto som s vami nechcela ísť na pódium.
Judy, mrzí ma to. Sľúbila som ti skvelú dámsku jazdu.
A namiesto toho mi tu plačeš v nejakej prekliatej kaplnke v domove dôchodcov.
Pokašľala som to.
To nič, Honeybee.
Poďme domov, impulzívne sa ostrihám
a začnem si budovať novú osobnosť.
Počkajte, slečna Judy.
- Mali ste tú šou rada? - Hej.
- Ale kvôli tomu chlapcovi ste sa hanbili? - Hej.
Niečo vám poviem.
Umelec nemusí byť hustý. Musíte byť hlavne sama sebou.
- Okej. - Ja som bol ženatý so ženou,
ktorá sa hanbila za to, že chcem byť vodný muž.
Keď ma našla s chvostom vo vani,
- vysypala na mňa šalát. - To je mrhanie.
Ale mne nie je súdené žiť na súši.
Môj osud je byť spolovice ryba a natriasať sa na rozlúčkach so slobodou.
Do toho, kamoš.
A tak som sa so Shaylee rozviedol a stal sa vodným mužom.
Judy, je čas pozbierať ten šalát,
ktorý na vás Hustý Mike hodil.
On je možno hustý, ale vy ste hviezda.
Amen a aleluja!
Neviete, kde toho takzvaného Hustého Mikea nájdeme?
Zrejme bude u Krokodíla Roba.
Každý piatok tam so svojim hustými kamošmi
chodí na neobmedzené plážové švédske stoly.
Takže máme ďalšie vystúpenie.
Ale čo vaše ozajstné vystúpenie?
Vaša morská víla Ethel sa nahnevá.
Ste na dámskej jazde a dnes ju dokončíme!
Mám z toho zimomriavky.
Áno. Biely dom padá.
A do mojich úst by mali padať minipizze.
Ohrejem ich. Mám špeciálnu techniku.
Zapnem rúru, dám ich dnu. Uvidíte.
Crispin, prečo si zatajil dych?
Ach, nie. Vypadali z nich všetky malé feferóny?
Horšie. Sú tam len kamene.
Darebáci! Moon nás oklamal.
Citujem z jedného z najlepších filmov všetkých čias, Pád Bieleho domu,
ktorý práve sledujeme:
„Náš nepriateľ neprišiel zničiť náš majetok či našich ľudí.
Prišiel znesvätiť náš spôsob života, pošliapať našu slobodu.“
Tak, oci, bude vojna?
Okej. Chcel som byť džentlmen, ale už stačilo.
Ak si môj desaťročný syn želá vojnu, tak mu ju ukážeme.
Kto je so mnou?
Teraz sa Biely dom zrúti.
Ukážte sa, zbabelci!
- Čo, dofrasa? - Útočia na nás.
Asi odhalili moje minipizze.
Čo urobíme?
Môžeme tu ostať a skrývať sa.
Ale náhodou som urobil 350 riadne tvrdých snehových gulí
a uložil ich do mrazničky v pivnici.
Urobme to.
Áno!
Krokodíl Rob
Takže toto je on?
Musím uznať, že vyzerá dosť husto.
Áno, v tom je dobrý. Neznášam to.
Milujem to, ale neznášam to.
Tak fajn, mladá dáma,
preveril som to so svojou šéfkou, krokodílkou Tanyou,
a povedala, že nemá obavy,
takže parket je tvoj.
Ako sa píše na našich pivách: „Doprajte si orosenú pochúťku.“
Nebude to pochúťka a nebude to ani husté,
ale budem to ja.
Urobte tu priestor, tri stoličky.
Honeybee, natoč to.
Dirt a Miami, so mnou.
Počúvajte, ľudia. Máme pre vás malé prekvapenie.
Táto mladá dáma má veľmi známu vidvokovú šou
- zvanú Judy vo švungu. - Fuj.
- Dirt! - Prepáč.
Judy? Dokelu. Čo to robíš?
A teraz už, prosím, zatlieskajte dnešnému zábavnému číslu.
Do toho, Miami!
Ahojte.
Volám sa Miami, som erotický vodný muž.
Krokodíl Tom, rozdáš moje vizitky?
Iste.
Teraz si predstavte, že tancujem v nádrži.
Už si to predstavujem.
Začína sa Judy vo švungu s Judy
Vitajte Vo švungu Žiadne bludy
Judy vo švungu
Vitajte na predstavení
Dobrý večer. Som Judy.
- Judy. - Ticho, divný tínedžer.
Si len divák.
To je super.
O pár minút na pódiu privítame Hustého Mikea!
To vôbec nie je husté, Judy.
A teraz môj úvodný monológ. Miami?
Monológová hudba
- Komparz? - Judy, čo máš nové?
Až donedávna tamten chalan, ktorý sa tvári, že ma nevidí,
Hustý Mike, bol…
Chvíľka napätia.
Môj frajer.
Teda to som si myslela.
Ale hoci sa so mnou rád olizoval
v školníkovom sklade,
čo mi vtedy malo biť na poplach,
nebola som jeho ozajstná frajerka.
Bola som len „tajná frajerka“.
- Zlatko, nie, si krásna. - Presne tak.
- Ale hanbil sa za mňa. - Drzáň.
A, iste, mnohé veci, ktoré robím, sú trápne.
Rozprávam nahlas.
Veľa prdím. Odkedy som na pódiu, už som si párkrát prdla.
Výborne.
A moderujem hlúpu vidvokovú šou, ktorú sleduje len pár ľudí.
A keď som sa dozvedela, že sa Hustému Mikeovi nepáči, trochu to mnou otriaslo.
To je škoda. Hanbi sa, Hustý Mike.
Ale dnes ma moja švagriná vzala na dámsku jazdu
a pointou dámskej jazdy
nie je len bezstarostne mávať rukami vo vzduchu.
Pointou je mávať nimi vo vzduchu nadšene.
Dnes vyhadzujeme šalát z vane!
Judy, prosím. Porozprávame sa inde?
Nie. Toto je Judy vo švungu,
nie tajná Judy v školníkovom sklade vedľa vedra na zvratky.
- Je to hustý sklad. - Nie je.
A ak sa chceš porozprávať, Hustý Mike,
príď sem ku mne na pódium.
Hustý Mike!
Každý chce vidieť, aký si hustý, kamoš.
Dobre.
Mrzí ma, ak som ti nejak ublížil, ale nie je to moja vina.
Byť hustý je veľký tlak.
Celá moja rodina je hustá.
Nehádž vinu na obeť, Hustý Mike. Prevezmi zodpovednosť.
Veci, ktoré nie sú husté, ma nebavia.
Tak sa s tými nehustými vecami nebozkávaj vedľa mopu.
Len tak ďalej.
Pretože to vlastne znamená, že to ty nie si hustý.
Nie Hustý Mike!
No a čo! Aj tak musím ísť. Už meškám na konkurz do X Games.
Choď si, kam chceš, Mike.
A teraz, prosím, opäť zatlieskajte môjmu hudobnému hosťovi Miami.
A po pesničke sa s Krokodílom Tomom porozprávam
o jeho obľúbených predjedlách.
So mnou? To je ale česť!
Kde si, ty malý pizzový fagan?
Útok!
Okej. To bolo úžasné.
Viem, že som bola len na jednej dámskej jazde,
ale bola to asi najlepšia dámska jazda všetkých čias.
Takže nie si sklamaná?
Nuž, chvíľu to trvalo,
ale plesňou na nohe som kvázi načrela do vôd dámskych jázd a vyliečilo ma to!
Ach, nie. To je Ethel.
Vaša strašidelná morská víla?
Miami! Zmeškal si druhé vystúpenie, ty dement.
Poslala som tam Jednorožca Cliffa a jeho nemá nikto rád!
V kostýme nič nevidí
a prevrátil tam čokoládovú fontánu.
Teraz vyzerá ako špinavý somár.
Prepáč, Ethel, ale dnes som sa musel postarať o svoje dievčatá.
Tak teraz sa budeš musieť postarať o mňa
a bude ťa to stáť 300 babiek.
Alebo na to celé zabudneme a vezmem vás dnu
na pár Kvasíni.
Zdravím, som Dirt.
Iste. Ale prepijem tam 300 dolárov.
Vezmete si ma?
Fajn. Dáme si tepláky a pochutíme si na hranolkách
a potom vás zavezieme vyzdvihnúť nádrž.
Ahoj. Aká bola dámska jazda?
Úžasná. A čo pánska?
Je v plnom prúde.
Cheesecakea som uviazal v dome pre hostí
a nútim ho pozerať Pád Bieleho domu.
Nezľakni sa, keď ho uvidíš.
To je úplne normálne. A toto je Miami, náš nový kamoš,
hoci je erotický vodný muž.
Teší ma, Miami.
Erotický vodný priateľ mojej ženy je aj môj erotický vodný priateľ.
Vyhoďte ten odpad z môjho trávnika pred Bielym domom!
Oci, sme v jednom tíme!
Na pánskej jazde nie sú tímy.
- Maude's bude mať otvorené. - Dobrý nápad.
Dúfam, že majú polievku z mušlí, lebo milujem more.
Preklad titulkov: Peter Sirovec